ສະຫະລັດຍົກຍ້ອງ ສປຊ ກ່ຽວກັບເລື່ອງລີເບຍ
ສະຫະລັດຊົມເຊີຍ ການທີ່ສະຫະປະຊາຊາດ ສັ່ງໂຈະການເປັນສະມາຊິກ ຂອງລີເບຍ ໃນສະພາສິດທິມະນຸດ
ສະຫະລັດ ໄດ້ກ່າວຍົກຍ້ອງກອງປະຊຸມສະມັດຊາໃຫຍ່ ຂອງອົງການສະຫະປະຊາຊາດ ທີ່ໄດ້ໂຈະການເປັນສະມາ ຊິກຂອງ Libya ໃນສະພາສິດທິມະນຸດຂອງອົງການສະຫະ ປະຊາຊາດ ໂດຍເວົ້າວ່າ ເປັນການເຄື່ອນໄຫວແບບບໍ່ເຄີຍ ມີມາກ່ອນ ທີ່ເປັນການເຕືອນຕໍ່ປະເທດອື່ນໆທີ່ທຳການ ໂຈມຕີປະຊາຊົນຂອງຕົນນັ້ນ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ການຕັດສິນໃຈຂອງກອງປະ ຊຸມສະມັດໃຫຍ່ອົງການສະຫະປະຊາຊາດໃນວັນອັງຄານ ວານນີ້ ສະແດງໃຫ້ເຫັນວ່າ ລັດຖະບານທີ່ແນປືນໃສ່ປະຊາ ຊົນຂອງຕົນນັ້ນ ແມ່ນບໍ່ມີບ່ອນ ຢູ່ໃນສະພາສິດທິມະນຸດ ທີ່ ມີສະມາຊິກ 47 ປະເທດ ທີ່ມີສໍານັກງານຢູ່ Geneva ທ່ານນາງກ່າວວ່າ ປະຊາຄົມນາໆຊາດໄດ້ສົ່ງຂໍ້ຄວາມທີ່ "ບໍ່ຜິດພາດ" ເຖິງ Libya ວ່າ ການກະທໍາທີ່ຜິດຕໍ່ຄຳປະ ກາດສາກົນວ່າດ້ວຍສິດທິມະນຸດນັ້ນ ແມ່ນຮັບເອົາບໍ່ໄດ້ ສະມັດຊາໃຫຍ່ສະຫະປະຊາຊາດທີ່ມີສະມາຊິກ 192 ປະເທດ ໄດ້ລົງຄະແນນສຽງເພື່ອ ໂຈະການເປັນສະມາຊິກຂອງ Libya ຢູ່ໃນສະພາສິດທິມະນຸດຂອງອົງການສະຫະປະຊາ ຊາດ ຍ້ອນໄດ້ລ່ວງລະເມີດສິດທິມະນຸດຢ່າງຮ້າຍແຮງແລະເປັນລະບົບ ໃນການປາບປາມ ພວກທີ່ລຸກຮືຂຶ້ນຕໍ່ຕ້ານຜູ້ນໍາຜະເດັດການ Moammar Gadhafi ແລະທາງສະມັດຊາ ໃຫຍ່ສະຫະປະຊາຊາດ ຍັງກ່າວເປັນຫ່ວງກັງວົນກ່ຽວກັບສະຖານະການດ້ານສິດທິມະນຸດ ໃນ Libya ເອກອັກຄະລັດຖະທູດສະຫະລັດປະຈໍາອົງການສະຫະປະຊາຊາດ ທ່ານນາງ Susan Rice ກ່າວວ່າ ການກະທໍານີ້ແມ່ນເປັນການປະນາມຢ່າງຮຸນແຮງ" ຕໍ່ຄະນະນໍາພາຂອງ Libya ນັ້ນ ແຕ່ກໍເປັນການກະທໍາທີ່ພວກກ່ຽວເຮັັດຂຶ້ນ ໃສ່ຕົນເອງ Libya ແມ່ນເປັນປະເທດດຽວທີ່ໄດ້ຖືກໂຈະການເປັນສະມາຊິກ ຕັ້ງແຕ່ສະພາສິດທິມະນຸດ ໄດ້ກໍ່ຕັ້ງຂຶ້ນ ໃນປີ 2006 ມະຕິດັ່ງກ່າວ ມີ 72 ປະເທດ ຮ່ວມສະເໜີ ສ່ວນໃຫຍ່ແມ່ນບັນ ດາປະເທດ Arab ແລະ Africa